Ellen Aanesen

Ellen Aanesen (født 17. juli 1945) er en norsk programmedarbeider, filmfotograf, journalist og forfatter. 

Aanesen arbeidet mange år i NRK. Hun var først filmfotograf og filmklipper, senere dokumentarist og journalist. Hun laget blant annet program om boligspørsmål, oljebransjen, arbeidsliv, arbeiderhistorie, barn, abortsak, kvinnefrigjøring og kvinnehistorie.

I 1981 ga hun ut boka Ikke send meg til en «kone», doktor, med undertittelen fra 3 års fengsel til selvbestemt abort. Der oppsummeres den lange historien om kampen for selvbestemt abort i Norge. Boka ble nyutgitt som pocketbok i 2012, med nytt forord av Aanesen.

Aanesen har også arbeidet med å dokumentere skjebnen til romanifolket (taterne) i Norge, og har blant annet laget to  dokumentarfilmer for NRK om dette temaet. 

Hun er nå (2013) pensjonist. Aanesen har vært gift med forfatter, NRK-mann og journalist Bjørn Nilsen.

Bibliografi 
 Ikke send meg til en «kone», doktor, Oktober forlag, Oslo 1981 (ny pocketutgave 2012, Forlaget Rødt!)
 Nasjonens barn (sammen med fotograf Bernt Eide), Confux forlag, Oslo 2008

Eksterne lenker 
 "Å møte i abortnemnd: Kvinner forteller": https://www.kvinnehistorie.no/artikkel/t-2361
"Ikke send meg til en "kone", doktor: https://www.nb.no/items/1545c277fb1e65e648e5cd08566b5cc6?page=0&searchText=ikke%20send%20meg%20til%20en%20kone

NRK-journalister
Norske sakprosaforfattere
Norske filmfotografer
Fødsler i 1945